Forslag til RÅDETS AFGØRELSE om den holdning, der skal indtages på Den Europæiske Unions vegne i Det Blandede EØS-Udvalg, til en ændring af protokol 30 til EØS-aftalen vedrørende særlige bestemmelser om tilrettelæggelsen af samarbejdet på statistikområdet /* COM/2014/0220 final - 2014/0123 (NLE) */





BEGRUNDELSE 1. BAGGRUND FOR FORSLAGET For at sikre den nødvendige retssikkerhed og ensartethed på det indre marked skal Det Blandede EØS-Udvalg indarbejde al relevant EU-lovgivning i EØS-aftalen så hurtigt som muligt efter vedtagelsen. 2. RESULTAT AF HØRINGER AF INTERESSEREDE PARTER OG KONSEKVENSANALYSER Udkastet til Det Blandede EØS-udvalgs afgørelse (knyttet som bilag til forslaget til Rådets afgørelse) har til formål at ændre protokol 30 til EØS-aftalen med henblik på at indarbejde Europa-Parlamentets og Rådets forordning (EU) nr. 1383/2013 af 17. december 2013 om ændring af forordning (EU) nr. 99/2013 om det europæiske statistiske program 2013-2017 i protokol 30 til EØS-aftalen. Europa-Parlamentets og Rådets forordning (EU) nr. 99/2013[1] blev indarbejdet i protokol 30 til EØS-aftalen ved Det Blandede EØS-Udvalgs afgørelse nr. 134/2013 af 8. juli 2013[2]. Da forordning (EU) nr. 99/2013 kun fastlægger finansieringsrammen for det europæiske statistiske program for 2013, blev indarbejdelsen af forordningen begrænset til kun at dække 2013. Forordning (EU) nr. 1383/2013 af 17. december 2013 fastlægger finansieringsrammen for perioden 2014-2017. Forordningen indarbejdes i artikel 5 i protokol 30, og der foretages en række ændringer, som afspejler den forlængede periode 2014-2017. Hertil kommer, at udkastet til Det Blandede EØS-Udvalgs afgørelse ændrer artikel 5, stk. 3, med det formål at præcisere, at EØS' statistiske program er et årligt program. 3. JURIDISKE ASPEKTER AF FORSLAGET I henhold til artikel 1, stk. 3, i Rådets forordning (EF) nr. 2894/94 om visse gennemførelsesbestemmelser til EØS-aftalen fastlægger Rådet på forslag af Kommissionen den holdning, som skal indtages på Unionens vegne til sådanne afgørelser. Kommissionen forelægger udkastet til Det Blandede EØS-udvalgs afgørelse til vedtagelse i Rådet som Unionens holdning. Kommissionen håber snarest muligt at kunne forelægge forslaget for Det Blandede EØS-Udvalg. 2014/0123 (NLE) Forslag til RÅDETS AFGØRELSE om den holdning, der skal indtages på Den Europæiske Unions vegne i Det Blandede EØS-Udvalg, til en ændring af protokol 30 til EØS-aftalen vedrørende særlige bestemmelser om tilrettelæggelsen af samarbejdet på statistikområdet RÅDET FOR DEN EUROPÆISKE UNION HAR — under henvisning til traktaten om Den Europæiske Unions funktionsmåde, særlig artikel 338, stk. 1, sammenholdt med artikel 218, stk. 9, under henvisning til Rådets forordning (EF) nr. 2894/94 af 28. november 1994 om visse gennemførelsesbestemmelser til aftalen om Det Europæiske Økonomiske Samarbejdsområde[3], særlig artikel 1, stk. 3, under henvisning til forslag fra Europa-Kommissionen, og ud fra følgende betragtninger: (1) Aftalen om Det Europæiske Økonomiske Samarbejdsområde ("EØS-aftalen") trådte i kraft den 1. januar 1994. (2) I henhold til artikel 98 i EØS-aftalen kan Det Blandede EØS-Udvalg beslutte at ændre bl.a. protokol 30 til EØS-aftalen. (3) Bilag XXI til EØS-aftalen indeholder særlige bestemmelser vedrørende statistikker. (4) EØS' statistiske program 2014-2017 bør bygge på Europa-Parlamentets og Rådets forordning (EU) nr. 99/2013[4], ændret ved Europa-Parlamentets og Rådets forordning (EU) nr. 1383/2013 af 17. december 2013 om ændring af forordning (EU) nr. 99/2013 om det europæiske statistiske program 2013-2017[5], og bør omfatte de programdele, der er nødvendige for at beskrive og overvåge alle relevante økonomiske, sociale og miljømæssige aspekter i Det Europæiske Økonomiske Samarbejdsområde. (5) EØS' statistiske program 2003-2007 er ikke længere gældende og bør derfor slettes fra EØS-aftalen. (6) Protokol 30 til EØS-aftalen bør ændres for at muliggøre dette udvidede samarbejde fra den 1. januar 2014. (7) Unionens holdning i Det Blandede EØS-Udvalg bør baseres på det udkast til afgørelse, der er knyttet som bilag til nærværende afgørelse — VEDTAGET DENNE AFGØRELSE: Artikel 1 Den holdning, som Den Europæiske Union skal indtage i Det Blandede EØS-udvalg, til den foreslåede ændring af protokol 30 til EØS-aftalen, baseres på det udkast til Det Blandede EØS-udvalgs afgørelse, der er knyttet som bilag til nærværende afgørelse. Artikel 2 Denne afgørelse træder i kraft på dagen for vedtagelsen. Udfærdiget i Bruxelles, den […]. På Rådets vegne Formand [1] EUT L 39 af 9.2.2013, s. 12. [2] EUT L 345 af 19.12.2013, s. 2. [3] EFT L 305 af 30.11.1994, s. 6. [4] EUT L 39 af 9.2.2013, s. 12. [5] EUT L 354 af 28.12.2013, s. 84. BILAG DET BLANDEDE EØS-UDVALGS AFGØRELSE NR. …/2014 om ændring af protokol 30 til EØS-aftalen vedrørende særlige bestemmelser om tilrettelæggelsen af samarbejdet på statistikområdet DET BLANDEDE EØS-UDVALG HAR — under henvisning til aftalen om Det Europæiske Økonomiske Samarbejdsområde ("EØS-aftalen"), særlig artikel 98, og ud fra følgende betragtninger: (1) EØS' statistiske program 2014-2017 bør bygge på Europa-Parlamentets og Rådets forordning (EU) nr. 99/2013[1], ændret ved Europa-Parlamentets og Rådets forordning (EU) nr. 1383/2013 af 17. december 2013 om ændring af forordning (EU) nr. 99/2013 om det europæiske statistiske program 2013-2017[2], og bør omfatte de programdele, der er nødvendige for at beskrive og overvåge alle relevante økonomiske, sociale og miljømæssige aspekter i Det Europæiske Økonomiske Samarbejdsområde. (2) EØS' statistiske program 2003-2007 er ikke længere gældende og bør derfor slettes fra EØS-aftalen. (3) Protokol 30 til EØS-aftalen bør ændres for at gøre det muligt at gennemføre dette udvidede samarbejde fra den 1. januar 2014 — VEDTAGET DENNE AFGØRELSE: Artikel 1 I protokol 30 til EØS-aftalen foretages følgende ændringer: 1. "2013" i overskriften til artikel 5 erstattes af "2013-2017". 2. Følgende tilføjes til artikel 5, stk. 1: ", som ændret ved: - 32013 R 1383: Europa-Parlamentets og Rådets forordning (EU) nr. 1383/2013 af 17. december 2013 (EUT L 354 af 28.12.2013, s. 84)." 3. "31. december 2013" i artikel 5, stk. 2, erstattes af "31. december 2017". 4. Artikel 5, stk. 3, affattes således: "EFTA's statistiske kontor og Eurostat udarbejder i fællesskab et særskilt årligt statistisk program for EØS for 2013-2017. EØS' årlige statistiske program bygger på et delprogram af og udfærdiges sideløbende med det årlige arbejdsprogram, der udarbejdes af Kommissionen i overensstemmelse med forordning (EU) nr. 99/2013. EØS' årlige statistiske program godkendes af de kontraherende parter i overensstemmelse med deres egne interne procedurer." 5. Artikel 5, stk. 4 affattes således: "EFTA-staterne bidrager finansielt, jf. artikel 82, stk. 1, litra a), i EØS-aftalen og de dertil knyttede finansforordninger, for 2013 med et beløb svarende til 75 % af beløbet under budgetpost 29 02 05 (det europæiske statistiske program 2013-17) og 29 01 04 05 (politik for statistisk information – udgifter til den administrative forvaltning), som er opført på Den Europæiske Unions budget, og for 2014-2017 med et beløb svarende til 75 % af beløbet under budgetpost 29 02 01 (det europæiske statistiske program 2013-17) og 29 01 04 01 (politik for statistisk information – udgifter til den administrative forvaltning), som er opført på Den Europæiske Unions budget." 6. Artikel 2 udgår. Artikel 2 Denne afgørelse træder i kraft dagen efter, at den sidste meddelelse er indgivet til Det Blandede EØS-Udvalg, jf. EØS-aftalens artikel 103, stk. 1*. Den anvendes fra den 1. januar 2014. Artikel 3 Denne afgørelse offentliggøres i Den Europæiske Unions Tidendes EØS-afsnit og EØS-tillæg. Udfærdiget i Bruxelles, På Det Blandede EØS-Udvalgs vegne Formand Sekretærer for Det Blandede EØS-Udvalg [1] EUT L 39 af 9.2.2013, s. 12. [2] EUT L 354 af 28.12.2013, s. 84. * [Ingen forfatningsmæssige krav angivet.] [Forfatningsmæssige krav angivet.]